A-choude bout skrivet an notenn em eus bet tro da gomz get daou zen, unan dre bostel hag an all en gwir ag ar gouelan am boa gwelet. Luzietoch an traoù evit ma kreden. Gouiet em eus e oa daou dra posupl: bout zo ar gwir gouelan gris ag ar chreisteiz (goéland leucophée), heñvel un tamm doch ar goelan gris (goéland argenté) met get pavioù melen ha diforchioù arall  èl liv teñvaloch ar chein, tro ar lagad rusoch, un dra àr ar pigos... Ha bout zo ivez gouelani gris -ni (goéland argenté enta) met get pavioù melen e plas pavioù roz èl kustum ! Hag evit ma vo libouretoch an traoù choazh, ar re-se zo anvet gwezhavez leucophée get an dud e galleg, na bout nint ket gwir leucophée !    Ma, diaes e vo din lâret petra am boa gwelet an deiz-se e Plañvour. Ne vo ket james gouiet. Petra a faot deoch !... Dalchomp da vout kurius ha da ziwall, ar wezh kentañ e  vo gwell !